Lolland-Falsters Stifts-Tidende, 1823-05-23
Det var Tirsdagen den 29de April, at den saameget berygtede Mordbrænderbande, i Herritzlev satte Jld paa Gaardmand Hans Andersens Gaard, den samme Mand, i hvis Skyne var anlagt Jld den 20de Mai f. A.; men som, formedelst den indfaldende forandrede Vind, ikke tog den Retning, Niddingsmanden havde tilsigtet, nemlig at den skulde tilintetgjøre Hans Andersens Eiendomme, hvorimod den i sin Virkning blev langt frygteligere, i det 26 Huse og Gaarde derved bleve forvandlede til Askehobe. Da, et Par Dage efter at den sidste Jldebrand var foregaaet, Sognefogden Jørgen Hansen i Herritzlev var af Øvrigheden bleven beordret at indkalde de Brandlidte med flere til Forhør i Rødbye, og han frygtede for at Mellemrummet fra Jndkaldelsen til Mødet kunde give Anledning til Conformer imellem en af de Jndkaldte og den formeentlige Bande, viste Sognefogden her en Virksomhed, som med Hæder fortjener at omtales. Jndsidder Christen Tække, der er over 70 Aar gammel, er især mistænkt for at have, efter Andres Tilskyndelse, udført Mordbranden. Ham tager Sognefogden for sig Eenrum, medens han hemmelig har posteret 2de Personer saa nær derved, at disse, som Vidner, kunde tjene imod Tække. Uagtet mange og kierlige Formaninger til ham, om at sige Sandhed og give Gud Ære, var han ikke at formaae til at bekiende det Ringeste om Branden; da endelig Sognefogden begyndte i en ivrigere Tone at true Malificanten med øieblikkelig Arrest m.v., kom Christen Tække ud med Sproget: "Ja jeg kan jo sagtens sige dig, Jørgen Hansen, at jeg har sadt Jld paa Gaardene; men jeg er kjøbt til det, uden endnu at have faaet Betaling derfor. Neppe var denne Bekjendelse foregaaet, førend Sognefogden tilkalder de hemmelig posterede Vidner, der forvoldte en saadan Rystelse hos Christen Tække, at Sognefogden maatte give ham 2de Glas, Brændeviin, og dette gav ham saa megen Courage, at han gjentog samme Bekjendelse for Vidnerne, med Tilføiende: at den gamle Smed, og dennes Sønner, Afskummet Anders Smed og Gaardmand Mads Smed i Herritzlev, havde kjøbt ham dertil. Da Mads Smed er en riig Mand, skulde han udrede Penge-Betalingen med 10 Rbd. Sedler, hvorimod nogle Fødevare skulde præsteres af de 2de Første. Dersom Cristen Tække ikke var bleven taget paa saa alvorligen Fod, vilde vist de Andre, især Anders Smed, have givet ham fornødne Jndstructioner om at benægte sin Udaad; men her kom man dem i Forkjøbet. J Herritzlev gives paa nærværende Tid fordoblede Brand vagter, da endnu 2de Personer, saavidt manveed, af den skjønne Smedefamilie, bliver meget frygtet. Maaskee vil Justitien snart annamme dem med, naar der under Forhørene dertil gives Anledning. Den Glæde, Omegnen føler over, at det synes som Mordbrænderne ganske vil blive opdagede, er ubeskrivelig stor. Begge de brandlidte Gaardmænd havde, tilligemed flere i Herritzlev, dog Smedefamilien undtagen) ladet deres Meubler og Kreature assurere i Nysted hos Brandcommissionairen, Fuldmægtig Henrichsen, men da det var lavt assureret og det redede Gods afgaaer i Skades-Erstatning, er de langt fra uden Tab. Otto Madsens, men især Rasmus Pedersens Gaard, stod en Fare for at blive fortæret af de rasende Jldsluer. Paa flere Steder her i Landet, men især i Nyested og dens Omegn, gives en mageløs Rugmangel. J en Tid blev samme ædelmodigen afhjulpen ved Herr Forpagter Berthelsen paa Christiansholm, der, saalænge han havde noget tilovers fra eget Forbrug, i smaae Qvantiteter udsolgte deraf til fattige Borgere i Nyested og Andre for en meget billig Priis og under den ellers gangbare; men nu er denne Hielpekilde ophørt. Jmidlertid tør man haabe, at Øvrigheden ved sine Foranstaltninger vil lette den Trængende Adgang til Brødet, der er en af de uundværligste Articler.